Jumala on yliluonnollinen. Parempi tottua siihen.
Rouva ministeri, kiitos, että otitte aikaa haastatteluun kiireiden keskellä.
Kiitos, että sain tulla. Toivottavasti sanoitte meistä äsken jotain kivaa.
En ymmärtänyt sanaakaan.
Suurlähettiläänne varmaan tarkistaa asian.
Emme ole niin läheisiä kansoja, että ymmärtäisimme toistemme kieltä, -
vaikka eivät ne kovin kaukana ole toisistaan. - Valitettavasti totta.
Olette sanonut eräässä haastattelussa, -
ettei kristinusko ole vaihtoehto vaan kohtalo.
Mitä tarkoitatte sillä?
Me unkarilaiset tai eurooppalaiset emme voi valita, olemmeko kristittyjä.
Se on sekä historiamme että osamme.
Se on sekä menneisyydessämme, nykyhetkessä että tulevassa.
Olemme kristittyjä, eikä sitä ei voi valita.
Emme voi kristinuskoa kieltääkään, se on jättänyt jälkensä arkeen, -
vaikka emme kävisikään kirkossa.
Esimerkiksi juhlapyhät ovat kristillisiä.
Miksi joulu tai pääsiäinen ovat tärkeitä meille kaikille?
Koska ne ovat kristillisiä juhlia yhden esimerkin mainitakseni.
Mutta monet eurooppalaiset poliitikot ovat asiasta eri mieltä.
Kyllä eri mieltä saa olla.
Mutta olen vakuuttunut siitä, että totuus on meidän puolellamme.
Unkarilaisten ei ole vaikea myöntää olevansa kristittyjä, -
koska myös maamme perustaja ja kuningas -
pyhä Stefan, Tapani I, oli kristitty.
Hän valitsi kristinuskon uskonnoksemme 1000 vuotta sitten.
Kristinuskon valitseminen liittyi maamme perustamiseen.
Jos on unkarilainen, on myös kristitty.
Unkarin uudessa perustuslaissa korostetaan perheitä, -
syntymättömien lapsien oikeuksia ja kristillisiä arvoja yleensä.
Miten se vaikuttaa teidän menettelytapoihinne ja politiikkaanne?
Se määrittää kaikki päätöksemme ja on niiden perusta.
Puolustamme perheiden oikeuksia -
ja toteutamme perheitä tukevaa politiikkaa kaikkialla.
Taloudellisissa päätöksissä, mutta myös arkielämän asioissa -
ja ajattelutavassa, jota edistämme, keskitymme perheisiin.
Yritämme toisaalta auttaa nuoria aikuisia saamaan -
niin monta lasta, kuin he tahtovat, silloin, kun heille sopii.
Autamme heitä myös kasvattamaan lapset vastuullisesti.
Siihen perheet tarvitsevat taloudellista tukea, palveluita -
ja perheystävällisen suhtautumistavan.
Perustuslakianne muutettiin hiljattain.
Miten se on vaikuttanut yhteiskuntaan?
Miten oli ennen ja miten on nyt?
Meillä oli jo vuonna 2010 perustuslaki, joka oli vuodelta 1949, -
voitko kuvitella. Ei silloinen perustuslaki ikivanha ollut, -
mutta 1949 asioista ajateltiin eri tavalla.
Me saimme sen perintönä ja se muutettiin vasta 2011.
Olimme ainut maa entisen itäblokin alueella, -
jolla yhä oli perustuslaki, joka perustui arvoihin, -
joita emme hyväksy.
Vaikka entistä perustuslakia oli korjattu, --
meidän piti uudistaa se kokonaan.
Saimme kahden kolmasosan tuen asialle.
Unkarilaiset tukivat asiaa.
Siksi kykenimme parlamentissa muuttamaan perustuslain -
sen perusteita myöden.
Siitä on jo 10 vuotta.
Pystyimme sisällyttämään siihen kristilliset arvot, -
sekä elämän ja perheen arvon.
Meillä on myös vastuu ulkomailla elävistä unkarilaisista -
sekä kristityistä veljistä ja sisarista kautta maailman.
Tulen Suomesta ja maamme mediassa -
valitettavasti arvostellaan laajasti -
teidän perhepolitiikkaanne ja sitä, -
miten rajoitatte ihmisoikeuksia.
Kuulette samanlaisia kommentteja kaikkialta Euroopasta.
Mitä ajattelette Euroopasta?
Kuulemme kyllä kritiikkiä kaikkialta.
Mutta jos ajattelemme Raamattua, -
oikeita päätöksiä ei aina heti tunnusteta oikeiksi.
Kyse on siitä, ajattelemmeko tulevaisuutta lyhytjänteisesti -
vai pitkäjänteisesti, ikuisuuteen asti.
Jos pidämme mielessämme ikuisuuden, -
meidän ei tarvitse niin huolestua saamastamme arvostelusta.
Emme ole vastuussa kaikista maailman ihmisistä -
vaan veljistämme ja sisaristamme täällä Unkarissa.
Mikä oli kysymyksenne toinen osa?
Arvostelusta ja jostain muusta? - En muista.
Anteeksi, jos vein ajatuksianne toiseen suuntaan.
Nyt muistan. Mitä ajattelemme Euroopasta?
Eurooppaakaan emme voi valita.
Kuulen välillä, että Unkari pitäisi erottaa EU:sta.
Eurooppahan ei ole sama asia kuin Euroopan Unioni.
Mutta voimme puhua myös EU:sta.
Mihin voisimme mennä? Elämme Euroopan keskellä.
Miljoonat yhteydet liittävät meidät ympäröiviin ja muihin maihin.
Emme voisi lähteä mihinkään.
Emme voi muuttaa talomme numeroa.
Meillä on tietyt naapurit ja tietty maantieteellinen sijainti maailmassa.
Emme halua muuttaa sitä emmekä voisi, vaikka haluaisimmekin.
Meillä on vastuuta Eurooppaa kohtaan.
Olemme huolestuneita Euroopasta. Minä itsekin olen, -
koska Eurooppa näyttää luopuvan tärkeimmistä arvoistaan.
Ei kielletä vain kristinuskoa vaan myös perheen ja elämän merkitys.
Tämä onkin seuraava kysymykseni: -
Miksiköhän perinteisiä perhearvoja vastaan hyökätään?
Se on hyvä kysymys, ja se kannattaisi esittää.
Kysytäänhän myös päinvastoin, -
miksi perinteiset perheet pitäisi säilyttää.
Miksi perustuslakimme tunnustaa vain miehen ja naisen välisen liiton?
Miksi ajattelemme, että perheeseen kuuluvat -
isä, äiti, lapset ja sukulaiset?
Kysymys esitetään aina niin, ei siten, kuin te muotoilitte.
Pitäisi tutkia, miksi perinteiset perhearvot halutaan muuttaa.
Miksi tärkeimmistä arvoista pitäisi luopua?
Jokaisella on äiti ja isä. - Todennäköisesti.
Vaikka jotkut kieltävät heidän merkityksensä, -
jokaisella on ollut äiti ja isä.
Olette myös sanoneet, -
että Unkarin perhepolitiikka sisältää valtavan potentiaalin.
Toivottavasti näin on.
Asia on herättänyt kansainvälistä mielenkiintoa, -
vaikka emme ole siihen pyrkineet.
Halusimme vain oman kansamme parasta.
Kansainvälisen mielenkiinnon syy, enkä nyt halua liioitella, -
liittyy harjoittamaamme perheystävälliseen politiikkaan, -
ja olemme menestyneet taloudellisesti, -
joka näkyy selvästi luvuista.
Väestön suhteenkin näytämme onnistuneen, -
koska avioliittojen määrä on kaksinkertaistunut 10 vuodessa.
Avioliittojen määrä on meillä lisääntynyt eniten Euroopassa.
Avioerot ovat matalimmillaan 60 vuoteen.
Abortit ovat vähentyneet 41 prosentilla.
Myös syntyvyys on kasvussa -
ja se on ollut 25 prosenttia 10 vuodessa, mikä on Euroopan korkein.
Olemme onnistuneet hyvin niin väestön -
kuin taloudenkin kasvussa.
Puhutte kohta viidennellä Unkarin rukousaamiaisella.
Mitä rukous merkitsee teille?
Rukous on jokapäiväistä leipää.
Ja jos voin puhua henkilökohtaisesti, -
ei ollut kovin helppoa alkaa lukea Raamattua joka päivä.
Mutta niin olen tehnyt jo pitkään. Aloitan päiväni Raamatun luvulla.
Saan siitä turvallisuuden tunnetta.
Vaikka toiminkin vastuullisesti, Raamattu muistuttaa joka päivä, -
ettei maamme kuulu meille vaan Hänelle [Jumalalle] -
ja valta ei ole meidän, vaan se kuuluu hänelle.
Meidän ei myöskään pitäisi ylpeillä saavutuksillamme, -
vaan kunnia kuuluu myös hänelle.
Jos muistan nämä asiat päivittäin, teen toivottavasti parempia päätöksiä.
Rouva ministeri, oli ilo keskustella kanssanne.
Toivon teille kaikkea hyvää ja Jumalan siunausta arvokkaassa työssänne.
Kiitos!
Kaksi viimeistä vuotta ovat olleet hyvin yllättäviä.
2019 kesällä alkoi prosessi, -
jonka tuloksena sain syytteen kolmesta rikoksesta.
Odotan nyt oikeudenkäyntiä tammikuussa.
Minua syytetään kiihotuksesta vähemmistöryhmää kohtaan.
Rangaistuksena ovat sakot tai enintään kaksi vuotta vankeutta.
Rangaistuksia hälyttävämpi asia on ajatus mahdollisesta sensuurista.
Prosessi on jo saanut aikaan, ilman varsinaista tuomiota, -
itsesensuuria Raamattuun uskovissa kristityissä.
Toisaalta olen iloinnut tuhansista viesteistä, -
joita olen saanut Suomesta ja ulkomailta.
Ihmiset kertovat, miten Jumala on rohkaissut heitä tämän asian kautta -
rukoilemaan ja luottamaan Sanaansa.
Heinäkuussa yli 1000 ihmistä kokoontui Eduskuntatalon eteen.
He kohottivat Raamattunsa kädessään ylös -
ilmaistakseen tukensa Jumalan Sanan julistamisen vapaudelle.
Suomen Sanan- ja uskonnonvapaus ry perustettiin heinäkuussa -
tukemaan asiaani ja mahdollisia tulevia samankaltaisia tapauksia.
Raamatussa kuningatar Esteriä kehotettiin korottamaan äänensä -
ja toimimaan juutalaisten puolesta. Häneltä kysyttiin: -
"Kuka tietää, etkö sinä juuri tällaista aikaa varten -
ole päässyt kuninkaalliseen arvoon?"
Meiltä voidaan kysyä samoin, olipa asemamme mikä tahansa.
Hyvät ystävät, ne kolme asiaa, joista minua syytetään, -
liittyvät siihen, saako Suomessa ilmaista -
Raamattuun ja kirkon opetuksiin perustuvan vakaumuksensa.
Yksi tapauksista liittyy vuonna 2004 kirjoittamaani lehtiseen.
Siinä kerrotaan kristillinen näkökanta seksuaalisuuteen ja avioliittoon.
Poliisi oli aiemmin päättänyt, -
ettei lehtisestäni aiheudu rikostutkintaa.
Poliisi huomautti, että jos tekstini kiellettäisiin, -
silloin Raamatun levittämistäkin täytyisi pitää rikoksena.
Kuitenkin valtakunnansyyttäjä määräsi rikostutkinnan tehtäväksi.
Olen istunut poliisin kuulusteluissa tuntikausia.
Kysymykset ovat koskeneet Raamattua ja sen tulkintaa.
Minulta kysyttiin esimerkiksi, -
mikä Roomalaiskirjeen ja sen ensimmäisen luvun sanoma on, -
ja mitä tarkoitan sanoilla synti ja häpeä.
Poliisi kysyi, suostuisinko poistamaan kirjoitukseni kahdessa viikossa.
Vastasin, että seison näiden Raamatun opetusten takana, -
olivatpa seuraukset mitkä hyvänsä.
Valtakunnansyyttäjä on lausunut julkisesti, -
että vaikka Räsänen tuomittaisiin, -
kirjastoista ei silti tarvitse poistaa Raamattuja -
ja Raamatusta saa myös keskustella.
Mutta elintärkeää on kysymys siitä, -
onko ihminen samaa mieltä Raamatun kanssa.
Kristityille Raamattu on Jumalan Sanaa, -
ja meillä täytyy olla mahdollisuus olla sen kanssa samaa mieltä.
Suomennos: Annamari Kortelainen